کرکٹ شبد

ایس صفے تے کرکٹ وچ ورتے گۓ شبداں نوں کھول کے دسیا گیا اے۔

آلراؤنڈر
کرکٹ دا ایسا کھڈاری جیہڑا بیٹسمین تے بالر وی ہووے۔ اجکل ایسے کھڈاری نوں وی کیندے نیں جیہڑا بیٹسمین دے نال نال وکٹ کیپر وی ہووے۔

ایشز
اسٹریلیا تے انگلینڈ وشکار کھیڈے میچ تے ملن والا انعام۔

بیٹنگ
اپنی وکٹ نوں بچان تے دوڑاں بنان دا کم۔
بیٹ / بلا*
لکڑ دی بنی شے جیہدے نال کرکٹ کھڈاری گیند نوں ماردا اے۔

بیٹنگ آرڈر
کھیڈن دی پدھر یا ونڈ جیدے وچ پہلے بیٹنگ کرنوالا اوپنر فیر ٹاپ آردر فیر مڈل آرڈر تے ٹیل اخواندے نیں۔

بال
گول شے جیہنوں اک بیٹسمین بلے نال ماردا اے۔

بیٹسمین
بیٹنگ کرنوالا کرکٹ کھڈاری

باؤنسر
بالر ولوں سٹی گئی تیز شارٹ پچ بال جیہڑی بیٹسمین دے مونہہ تک اپڑدی اے۔

 باؤلنگ
بالر دا بال نوں بیٹسمین ول سٹن دا کم۔

 بائی
فالتو دوڑاں جدوں بال بیٹسمین نوں چھؤۓ بنا گزرے۔

کیپٹن
پوری ٹیم دا آگو یا کھڈان والا

 اوپنر
ایسا بیٹسمین جیہڑا بیٹنک دے مڈھ وچ کھیڈن آۓ

 کیری دی بیٹ
اوپنر دا آؤٹ ہوۓ بغیر دوجے دن تک کھیڈنا

 کاٹ بیہائینڈ
کسے بیٹسمین دا وکٹاں پچھے پھڑے جانا

 سنچورین
100 دا سکور کرنوالا بیٹسمین
 سنچری
100 دا سکور
کاؤنٹی کرکٹ
انگلینڈ تے ویلز وچ کھیڈی جانوالی سب توں اتلی پدھر دی کرکٹ

کلین بولڈ
بال دا بیٹ یا پیڈ نوں لکے بنا وکٹاں نوں جا لگنا

کریز
وکٹاں دے نیڑے لیک

کرکٹر
کرکٹ دا کھڈاری

ڈیزی کٹر
جدوں بال رڑدی یا دو ٹھپے کھا کے بیٹسمین ول اوے۔

 ڈیڈ بال
جدوں بال بیٹسمین دے کپڑیاں وج پھس جاوے
 جدوں بال سٹی جاوے پر بیٹسمین کھیڈن لئی تیار ناں ہووے
جدوں بالر بال سٹن لئی دوڑے پر مڑ جاوے تے بال ناں سٹے

ڈیلوری
بالر دا بال نوں بیٹسمین ول سٹن دا کم

 ڈاٹ بال
ایسی ڈیلوری جیھدے تے روڈ نا بنے سکور نا ہووے۔

ڈرآ
جدوں میخ دا کوئی نتارا ناں نکل سکے

 ڈک
کسے بیٹسمین دا زیرو سکور

ایکسٹرا
ایسیاں روڑاں جیہڑیاں ٹیم دے کھاتے وج اندیاں نیں پر کھڈاری دے کھاتے وچ نہیں۔ ایہ نیں: نو بال، بائی، لیگ بائی، پینلٹی تے وائڈ۔
فیلڈر
فیلڈنگ کرنوالی ٹیم دا کھڈاری جیہڑا نا تے بالر ہووے  تے ناں ای وکٹ کیپر۔

Category:کرکٹ